Diari Oficial de la Generalitat Valenciana


Sumari del DOGV 5081, del 30-08-2005 (2005/9261)

ORDE de 13 de juny de 2005, de la Conselleria de Cultura, Educació i Esport, per la qual s'autoritza l'obertura i funcionament d'un centre de nova creació d'ensenyaments de música de grau elemental denominat .Ateneo Musical. a Cullera (València).
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5081

Data del DOGV
:   30-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/9261


Data del document
:   13-06-2005

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Cullera
    * música
    * centre d'ensenyament
    * educació artística
    * ensenyament privat

ORDE de 13 de juny de 2005, de la Conselleria de Cultura, Educació i Esport, per la qual s'autoritza l'obertura i funcionament d'un centre de nova creació d'ensenyaments de música de grau elemental denominat ?Ateneo Musical- a Cullera (València). [2005/9261]
  
L'expedient ha sigut iniciat pel representant de la ?Societat Ateneu Musical de Cullera- en sol·licitud d'autorització d'un centre de nova creació d'ensenyaments de música de grau elemental denominat ?Ateneo Musical?, al carrer Ateneu Musical, 15, de Cullera (València).
  
Per Resolució de 15 de desembre de 2003, de la Direcció General d'Ensenyament s'aprovà la proposta d'instal·lacions i ús educatiu dels espais reflectits en la documentació tècnica presentada per a obtenir l'autorització com a centre de música de grau elemental, ja que complix els requisits que, quant a espais educatius, establix el Reial Decret 389/1992, de 15 d'abril.
  
La Direcció Territorial de Cultura, Educació i Esport de València, vistos els informes favorables de la Unitat Tècnica de Construccions i de la Unitat d'Inspecció Educativa, ha proposat accedir al que se sol·licita.
  
Vista la Llei Orgànica 8/1985, de 3 de juliol, Reguladora del Dret a l'Educació (BOE de 04.07.85), la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.90); el Reial Decret 389/1992, de 15 d'abril (BOE de 28.04.92), pel qual s'establixen els requisits mínims dels centres que impartisquen ensenyaments artístics, i el Reial Decret 321/1994, de 25 de febrer (BOE de 06.04.94), sobre autoritzacions a centres docents privats per a impartir ensenyaments artístics.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar, amb efectes des del inici del curs escolar 2005/2006, l'obertura i funcionament del següent centre privat d'ensenyaments de música de grau elemental:
  
Denominació genèrica: Centre autoritzat elemental de música
  
Denominació específica: Ateneo Musical
  
Titular: ?Societat Ateneu Musical de Cullera-
  
Domicili: C/ Ateneu Musical, 15
  
Localitat: Cullera
  
Província: València
  
Codi: 50847829
  
Ensenyaments que s'autoritzen:
  
- Ensenyaments de música de grau elemental següents: Flauta, Oboé, Clarinet, Saxòfon, Trompa, Trompeta, Trombó, Tuba, Piano, Viola, Violí, Violoncel, Contrabaix, Percussió, Llenguatge Musical i Cor.
  
Així mateix el centre haurà d'impartir els ensenyaments complementàries requerides en el Decret 151/1993, de 17 d'agost (DOGV de 02.09.93), per a completar els estudis de les especialitats instrumentals que s'autoritzen.
  
Nombre de llocs escolars grau elemental: 200 llocs escolars
  
Segon
  
El centre tindrà plenes competències acadèmiques en totes les matèries que per esta orde s'autoritzen.
  
Tercer
  
Sense perjuí del que s'establix en l'apartat segon, i en compliment de la disposició addicional 4a del Reial Decret 321/1994, el Centre queda adscrit, a efectes purament administratius, al Conservatori Professional de Música de Cullera, codi número 92461909.
  
Quart
  
Qualsevol modificació dels termes d'esta orde requerirà la preceptiva autorització de l'administració Educativa.
  
Disposició addicional única
  
El que es disposa en la present orde donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 13 de juny de 2005
  
El conseller de Cultura, Educació i Esport,
  
ALEJANDRO FONT DE MORA TURÓN